Jovito Salonga

Jovito Reyes Salonga (født 22. juni 1920 i Pasig City på Filippinene, død 10. mars 2016 i Quezon City) var en filippinsk politiker.


== Liv og virke ==


=== Bakgrunn ===
Jovito Salonga var sønn av en presbyteriansk geistlig. Han studerte rettsvitenskap etter sin grunnskolegang. Under den japanske okkupasjon av Filippinene var han med i motstandssbevegelsen. Han ble tatt til fange og torturert, og dømt til tvangsarbeid av en japansk militær domstol, men ble løslatt i 1943. 
Etter løslatelsen fortsatte han studiene og gikk ut som kullbeste i 1944. Han fortsatte utdannelsen ved Harvard University der han tok en Master of Laws, og deretter tok han doktorgrad ved Yale University. Etter utdannelsen avstod han fra å virke akademisk i USA men vendte tilbake til fedrelandet, for å deltta i landets gjenoppbygging.
Han fikk snart ry på seg som en av landets beste advokater. Senere var ham professor for rettsvitenskap ved Manilas ledende universiteter, og forfattet en rekke skatteforskrifter.


=== Politiker, senator ===
Salonga fikk tilnavnet The Nation’s Fiscalizer («nasjonens skattefagmann») og gjorde en bemerkelsesverdig karriere politisk som medlem av Representantenes hus, som han var medlem av fra 1961 til 1965 for provinsen Rizals 2. valgkrets.
Han ble deretter i 1966 medlem av det filippinske senatet, helt til i 1973 da ddet ble oppløst av president Ferdinand Marcos etter at han hadde erklært krigstilstand.


=== Motstander av Marcos-regjeringen, senatspresident ===
Fra ileggelsen av krigstilstanden i 1972 hørte han til dens sterkeste motstandere. Han virket som forsvarer for mange av regimets politiske fanger.
Etter et bombeangrep i oktober 1980 mot en konferanse for selskapet for filippinske reisebyråer i Philippine International Convention Center (PICC) ble Salonga og noen andre arrestert og holdt fengslet uten etterforskning eller anklage.
Etter løslatelsen tok han i mot et gjesteprofessorat ved Yale University og fullførte der under Marcos-årenes siste fase en fagbok om internasjonal rett. Han avfattet også et program for et nytt demokratisk system for Filippinene. 
Fra 20. april 1982 til 1. juni 1993 var han formann for det tradisjonsrike Liberal Party
Den 21. januar 1985 vendte Salonga tilbake til Filippinene og ble ved Marcos-diktaturets fall etter People Power Revolution og da den nye president Corazon Aquino overtok i februar 1986 leder for presidentialkommisjonen for god regjeringsskikk (Commission on Good Government), som blant annet beskjeftiget seg med å etterforske og finne illegalt ervervede formuer kontrollert av Marcos og hans folk.
I 1987 ble han igjen valgt til senator, og ble i embedet til 1992. Mellom 1987 og 1991 var han også senatets president. Han fremla rekke lovinitiativer, blant annet vedrørende vitenskap (State Scholarship Act), kapitalinntekter (Disclosure of Interest Act), lærerutdannelse (Magna Carta for Public School Teachers), statsansatte (Code of Conduct and Ethical Standards for Public Officials and Employees) og straffer mor plyndring (Act Defining and Penalizing the Crime of Plunder), - det siste klart inspirert av hvordan Marcos og hans nærmeste hadde misbrukt de sjanser som hadde budt seg frem for dem.


== Litteratur ==
Doherty, John F. (1982). Cronies and Enemies: The Current Philippine Scene. Honolulu: University of Hawaii. 
Salonga, Jovito R. (2000). Presidential Plunder: The Quest for the Marcos Ill-gotten Wealth. Manila: Regina. ISBN 971-8567-28-3. 
Salonga, Jovito R. (2001). A Journey of Struggle and Hope: The Memoir of Jovito R. Salonga. Manila: Regina. ISBN 971-8567-31-3. 
Salonga, Jovito R. (2003). The Intangibles that Make a Nation Great: Selected Speeches, Lectures, and Writings. Manila: Regina. ISBN 971-92791-1-7. 
Salonga, Jovito R. (2005). The Task of Building a Better Nation. Manila: Regina. ISBN 971-92791-3-3. 
Salonga, Jovito R. (2007). Not By Power or Wealth Alone. Manila: Regina. 


== Referanser ==


== Eksterne lenker ==
Homepage -  Senatet